**LĪGUMS PAR DEPOZĪTA IEPAKOJUMA PIEŅEMŠANU NO KLIENTA (PASĀKUMI)**

**DIO Līguma Nr.** Click or tap here to enter text.

2023. g. Click or tap here to enter text.

**SIA Depozīta Iepakojuma Operators**, reģistrācijas Nr.44103146177, juridiskā adrese: Granīta iela 27, Acone, Salaspils pag., Salaspils nov., LV-2119 (turpmāk - **DIO**), kuru pārstāv Gatis Galejs, kurš rīkojas uz pilnvaras pamata, no vienas puses,

un

Click or tap here to enter text. reģistrācijas Nr. Click or tap here to enter text., juridiskā adrese: Click or tap here to enter text. (turpmāk - **Klients**), kuru pārstāv Click or tap here to enter text. Click or tap here to enter text., kurš rīkojas saskaņā ar Click or tap here to enter text., no otras puses,

(turpmāk tekstā katra atsevišķi saukta **Puse**, un abas kopā – **Puses),**

**ŅEMOT VĒRĀ, KA:**

1. DIO ir ieguvis tiesības kļūt par depozīta sistēmas operatoru Latvijā tiesību aktos noteiktajā kārtībā un 2021.gada 14.janvārī noslēdzis līgumu ar Valsts vides dienestu par iepakojuma depozīta sistēmas ieviešanu;
2. Klientam, kurš ir publisku pasākumu organizators un nav obligāti jāpiedalās depozīta iepakojuma sistēmā, tomēr tā rīcībā nonāk gala lietotāju pasākuma norises vietā izlietotais depozīta iepakojums, kuru tas vēlas nodot DIO apsaimniekošanai depozīta sistēmas ietvaros,
3. Klients, saskaņā ar preambulas B punktu, gala lietotājam un patērētājam pārdod vai nodod lietošanā dzērienus pudelēs (“Depozīta iepakojumi”), kas iekļauti depozīta sistēmā, bet neatgriež gala lietotājam un patērētājam Depozīta maksu,

Puses ir noslēgušas šo Līgumu par sadarbību depozīta sistēmā un Depozīta iepakojuma savākšanu (turpmāk - **Līgums**):

# LĪGUMA PRIEKŠMETS, PUŠU PIENĀKUMI UN TIESĪBAS

* 1. Saskaņā ar Līguma noteikumiem un kārtību Klientam ir tiesības atdot atpakaļ DIO Depozīta iepakojumu, kas rodas Klienta darbības rezultātā, apņemoties ievērot šajā Līgumā noteiktos pienākumus, bet DIO, saskaņā ar Līguma noteikumiem un kārtību, apņemas pieņemt Klienta savākto depozīta iepakojumu un samaksāt Depozīta maksu par faktiski saņemto Depozīta iepakojumu.

Katrai Pusei ir tiesības Līguma izpildes nolūkā nolīgt trešās personas, bet par Līguma pienācīgu izpildi otrai Pusei katra Puse ir atbildīga pati.

Ņemot vērā, ka Klientam nav pienākuma piedalīties depozīta sistēmā, Pusēm nav savstarpēju saistību, izņemot Līgumā paredzētās saistības (t.i., kas ietver Depozīta iepakojuma atdošanu DIO un Depozīta maksas atdošanu Klientam saskaņā ar Līguma noteikumiem un kārtību).

* 1. Puses vienojas, ka Klients savāc Pasākuma laikā un Pasākuma teritorijā izmantotos Depozīta Iepakojumus un nodod Iepakojumus DIO, saskaņā ar Līgumā paredzētajiem nosacījumiem un DIO noteiktajām prasībām.
	2. DIO apņemas atbilstoši Līguma noteikumiem un saskaņā ar Klienta pasūtījumu nodrošināt:
		1. Ja ieplānots pasākums, kura laikā paredzēts savākt vairāk kā 3000 depozīta iepakojumu un Puses vienojas par depozīta iepakojumu pieņemšanu izmantot konteinerus, tad DIO:
			1. sagatavo rēķinu par transportēšanas izmaksām – minimālā maksa 100 eiro ar piegādi un paņemšanu par vienu adresi (pasākumiem 50 km rādiusā ap Rīgu). Ja attālums ir lielāks, DIO atsevišķi informē par pakalpojumu maksu, kas var mainīties atkarībā no pasākuma atrašanās vietas vai citas specifikas;
			2. nodrošina konteineru piegādi un paņemšanu no vienas adreses ar pieņemšanas - nodošanas aktu (PNA);
		2. Ja ieplānots pasākums, kura laikā paredzēts savākt no 1000 līdz 3000 depozīta iepakojumu un Puses vienojas par depozīta iepakojumu pieņemšanu, izmantojot DIO piedāvātos depozīta iepakojumu uzglabāšanas un transportēšanas maisus, tad DIO:
			1. izraksta rēķinu Klientam par transportēšanas materiāliem, kas pasūtīti saskaņā ar Klienta veikto pasūtījumu:
				1. mazais maiss 0, 23 eiro (nulle eiro, 23 centi);
				2. lielais maiss 0, 41 eiro (nulle eiro, 41 centi);
			2. pēc rēķina apmaksas, sagatavo Transportēšanas materiālus, kas pasūtīti saskaņā ar Klienta veikto pasūtījumu, un nodrošina to nodošanu Klientam;
		3. No Klienta pieņemto depozīta iepakojumu uzskaiti;
		4. Samaksāt Klientam Depozīta maksu par Klienta nodotajiem Depozīta Iepakojumiem, kuri uzskaitīti un atzīti par derīgiem;
		5. Izpildīt citas DIO Līgumā noteiktās saistības.
	3. Klients apņemas:
		1. Aizpildīt pieteikumu vismaz 3 (trīs) nedēļas pirms Pasākuma, saskaņā ar iesniegto pasākuma pieteikuma formu, kas ir līguma neatņemama sastāvdaļa kā Līguma pielikums.
		2. Nodrošināt, ka DIO nododamais Depozīta iepakojums atbilst visām turpmāk norādītajām prasībām:
			1. depozīta iepakojums ir tukšs;
			2. depozīta iepakojumu var vizuāli identificēt pēc to formas – iepakojums nav deformēts un/vai saspiest un/vai saplacināts;
			3. depozīta iepakojumi ir sašķiroti (PET un Skārda iepakojums var būt kopā, vienreizlietojamais stikls atsevišķi);
			4. kopā ar Depozīta iepakojumiem nav citi materiāli vai atkritumi.

# DEPOZĪTA IEPAKOJUMA NODOŠANA PĀRVADĀTĀJAM

* 1. Depozīta iepakojuma izvešana no Pasākuma vietas tiek organizēta, atkarībā no pasākumā paredzētā depozīta iepakojumu daudzuma.
	2. Ja pasākuma laikā tiek izmantoti konteineri:
		1. Klients pasākuma laikā savākto Depozīta Iepakojumu sagatavo transportēšanai DIO piegādātajos konteineros;
		2. Klients piesaka 5 (piecas) darba dienas iepriekš konteineru izvešanu.
	3. Ja pasākuma laikā tiek izmantoti DIO maisi:
		1. Klients pasākuma laikā savākto Depozīta Iepakojumu sašķiro un sagatavo transportēšanai DIO piegādātajos maisos tā, lai PET un skārdeņu iepakojumi ievietoti lielajā maisā, vienreizlietojamie stikla iepakojumi ievietoti mazajā maisā;
		2. Klients piepilda maisu tā, lai, aizverot maisu, virs aizdares paliktu aptuveni 10 (desmit) cm;
		3. Klients piepildīto maisu aizver ar aizdari un marķē piepildītos maisus ar speciālajām uzlīmēm, kas tiek līmētas uz aizdarēm;
		4. Klients piesaka 3 (trīs) darba dienas iepriekš depozīta iepakojumu izvešanu, paziņojot uzkrāto izvedamo maisu skaitu uz e-pastu tirgotajs@dio.lv ;
		5. Ja kopējais Depozīta iepakojumu maisu skaits pārsniedz 8 (astoņus) maisus, tad DIO nodrošina bezmaksas izvešanu;
		6. Ja kopējais Depozīta iepakojumu maisu skaits ir mazāks par 8 (astoņiem) maisiem, tad maksa par depozīta iepakojumu izvešanu ir 20,00 eiro (divdesmit eiro, 00 centi) par visu savākto iepakojumu visā Latvijas teritorijā;
		7. Klientam jānodrošina Depozīta iepakojumu nodošana no vienas adreses darba dienās, darba laikā.
	4. DIO piesaistītais Pārvadātājs ir tiesīgs:
		1. Veikt konteineru ar depozīta iepakojumu atbilstības pārbaudi, ciktāl tas vizuāli iespējams konteineru iekraušanas laikā, un attiecīgi tam ir tiesības un atbildība atteikties pieņemt konteinerus ar nepareizi iepakotu un/vai sašķirotu Depozīta iepakojumu, vai, ja konteinerā ir citi materiāli vai atkritumi, vai liels daudzums depozīta iepakojuma nav iztukšoti.
		2. Veikt maisu ar depozīta iepakojumu atbilstības pārbaudi, ciktāl tas vizuāli iespējams maisu iekraušanas laikā, un attiecīgi tam ir tiesības un atbildība atteikties pieņemt maisus ar nepareizi iepakotu un/vai sašķirotu depozīta iepakojumu bojātus un/vai atvērtus maisus, kā arī maisus, kas nav noslēgti un/vai ir noslēgti pārāk vāji, ka ir iespējama to atvēršanās transportēšanas laikā, kā arī pārpildītus maisus, kas var atvērties transportēšanas laikā.
		3. Nepieņemt maisus bez maisu marķēšanas uzlīmēm;
		4. Nepieņemt maisus, kas piepildīti ar dažāda veida (pēc ražošanas materiāla) depozīta iepakojumiem, ja tas ir vizuāli redzams (piemēram, Vienreizlietojamais stikla iepakojums vienā maisā kopā ar PET iepakojumu u. tml.).

# DEPOZĪTA MAKSAS SAMAKSAS NOTEIKUMI UN KĀRTĪBA

* 1. DIO maksā Klientam depozīta maksu par katru depozīta iepakojuma vienību, ko DIO pieņēmis, saskaitījis un atzinis par atbilstošu.
	2. DIO līdz katra mēneša 7. datumam sagatavo un iesniedz Klientam kopsavilkumu par pieņemtajiem depozīta iepakojumiem iepriekšējā kalendārā mēneša ietvaros.
	3. Klienta pienākums ir sagatavot rēķinu uz kopsavilkuma pamata līdz katra mēneša 15. datumam.
	4. Klientam ir tiesības novirzīt visu vai daļu no kopējās saņemto iepakojumu depozīta maksas kādam no DIO piedāvātajiem labdarības mērķiem atsūtot DIO rakstiski apliecinātu labdarībai novirzāmo depozīta maksas daļu procentos no visas pasākuma ietvaros savāktā depozīta iepakojuma depozīta maksas un izvēlēto labdarības mērķi.
	5. DIO ir tiesības atskaitīt visus ar Klientu radušos izdevumus no summas, kuru DIO aprēķinājis par Klienta saskaitīto iepakojumu.
	6. Visi Pušu maksājumi saskaņā ar Līgumu tiek veikti ar pārskaitījumu uz Puses norādīto norēķinu kontu. Par Puses saskaņā ar Līgumu veiktā maksājuma samaksas datumu uzskata dienu, kad visas summas pilnā apmērā ir ieskaitītas otras Puses kontā.
	7. Visus rēķinus šajā Līgumā noteikto maksājumu veikšanai Puses var sagatavot elektroniski un nosūtīt uz otras Puses elektroniskā pasta adresi. Šādā kārtībā elektroniski sagatavots un iesniegts rēķins ir derīgs bez paraksta un uzskatāms par saņemtu tā nosūtīšanas dienā.
1. **PUŠU ATBILDĪBA**
	1. Ja Puse nokavē Līgumā noteiktos norēķinu termiņus, tā pēc otras Puses pieprasījuma maksā nokavējuma procentus 0,02 % (divas simtdaļas procenta) apmērā no nesamaksātās summas par katru kavēto dienu, nepārsniedzot 10 (desmit) % no kavētās summas.
	2. Šajā Līgumā paredzēto līgumsodu, nokavējuma procentus un/vai kompensācijas viena Puse samaksā otrai Pusei 14 (četrpadsmit) dienu laikā no dienas, kad saņemts attiecīgās Puses rakstisks pieprasījums samaksāt līgumsodu, nokavējuma procentus un/vai kompensācijas.
	3. Par otrai Pusei nodarītajiem zaudējumiem, kas radušies neizpildot Līguma noteikumus jeb nepilnīgi tos izpildot vai radot cita veida zaudējumus, vainīgā Puse atlīdzina nodarītos zaudējumus. Zaudējumu segšana neatbrīvo Puses no Līguma saistību izpildes pienākuma.
	4. Gadījumā, ja starp pieņemtajiem iepakojumiem maisos vai konteineros uzskaites procesā tiek konstatēts liels daudzums cita veida iepakojumu vai atkritumu vai arī ir liels daudzums depozīta iepakojumu, kas nav iztukšoti DIO ir tiesīgs piemērot soda naudu:
		1. līdz 25,00 eiro (divdesmit pieci eiro, 00 centi) par 1 (vienu) konteineru;
		2. līdz 10,00 eiro (desmit eiro, 00 centi) par 1 (vienu) maisu.
	5. Ja Klients pasākumā izmanto DIO nodrošinātos konteinerus, tad konteinera bojājumu vai zuduma gadījumā Klients kompensē konteinera vērtību:
		1. mazā konteinera vērtība 60, 00 eiro (sešdesmit eiro, 00 centi);
		2. lielā konteinera vērtība 200, 00 eiro (divi simti eiro, 00 centi).
	6. Klientam, ja tas nodrošina depozīta iepakojuma savākšanas aprīkojumu, ir ļauts izmantot depozīta zīmes simbolu, taču nedrīkst to izmantot kombinācijā ar “Depozīta punkts”.
2. **LĪGUMA SPĒKĀ ESAMĪBA UN IZBEIGŠANA**
	1. DIO ir tiesības vienpusēji grozīt Līgumā 2. un 5. punktā minētās maksas, kompensācijas un soda naudas par to rakstiski brīdinot vismaz 30 (trīsdesmit) dienas iepriekš.
	2. Jebkurai Pusei ir tiesības vienpusēji izbeigt Līgumu, ja DIO zaudē tiesības veikt Depozīta sistēmas operatora funkcijas.
	3. Katra Puse var pareizi izbeigt Līgumu, par to rakstiski brīdinot otru Pusi vismaz 30 (trīsdesmit) dienas iepriekš.
	4. Ja 4.4 punktā minētā situācija atkārtojas vairāk kā 1 (vienu) reizi, DIO ir tiesīgs vienpusēji lauzt Līgumu par to informējot Klientu 15 (piecpadsmit) dienas iepriekš.
3. **PIEMĒROJAMIE LIKUMI, LĪGUMA IZTULKOŠANA UN STRĪDU IZŠĶIRŠANA**
	1. Līgumam ir piemērojami un tas ir skaidrojams saskaņā ar Latvijas Republikā esošiem normatīvajiem aktiem.
	2. Ja kāds no Līguma noteikumiem ir pretrunā piemērojamiem normatīvajiem aktiem vai kāda cita iemesla dēļ daļēji vai pilnībā zaudē spēku, tas neietekmē pārējos Līguma noteikumus. Šādā gadījumā Puses vienojas spēku zaudējušo noteikumu aizstāt ar juridiski spēkā esošu normu, kas pēc iespējas sniegtu līdzvērtīgu juridisko un ekonomisko rezultātu kā aizstātais noteikums.
	3. Strīdu gadījumā, skaidrojot Līgumu, vienmēr ņem vērā, ka:
		1. DIO īsteno depozīta sistēmas operatora pienākumus, kas noteikti Iepakojuma likumā un tam pakārtotajos normatīvajos aktos, un tam ir jāievēro tiesību aktos noteiktās prasības, ko piemēro Depozīta sistēmas organizēšanai;
		2. saskaņā ar tiesību aktu prasībām DIO visiem depozīta iepakotājiem, kā arī Klientiem ir jāsniedz pakalpojumi uz vienlīdzīgiem noteikumiem.
	4. Jebkurus strīdus, kas izriet vai ir saistīti ar Līgumu, Puses izšķir sarunu ceļā. Ja Pusēm neizdodas strīdu izšķirt sarunu ceļā, strīdu izšķir Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
4. **CITI NOTEIKUMI**

Līgums ir sagatavots latviešu valodā, parakstīts ar drosu elektronisko parakstu un satur laika zīmogu. Līgums sagatavots uz 5 (piecām) lapām un tam Līguma noslēgšanas brīdī pievienots pielikums “Informācija par Klienta pasākumu” uz 1 (vienas) lapas:

1. **PUŠU PARAKSTI UN REKVIZĪTI.**

|  |  |
| --- | --- |
| **DIO:** | **KLIENTS:** |
| **SIA Depozīta Iepakojuma Operators** | Click or tap here to enter text. |
| Adrese: Granīta iela 27, Acone, Salaspils pagasts, Salaspils novads, LV-2119 | Adrese: Click or tap here to enter text.  |
| Juridiskās personas reģistrācijas Nr.: 44103146177 | Juridiskās personas reģistrācijas Nr. Click or tap here to enter text. |
| PVN maksātāja reģistrācijas Nr.:LV44103146177 | PVN maksātāja reģistrācijas Nr. Click or tap here to enter text. |
| Norēķinu konts: LV95UNLA0055001733525 | Norēķinu konts: Click or tap here to enter text. |
| Banka: SEB banka | Banka: Click or tap here to enter text. |
| Tālrunis:+371 29232766e-pasts: tirgotajs@dio.lv  | Tālrunis: Click or tap here to enter text. e-pasts: Click or tap here to enter text. |
| Pārstāv Gatis Galejs | Pārstāv Click or tap here to enter text. |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(paraksts)* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(paraksts)* |